Vraag 23: Wat is geloof in Jesus Christus? – Bybelskool
Written by Chris van Wyk on Mar 18, 2019 . Posted in Wie is God?.
1. Wat is geloof in Jesus Christus? Watter rol speel kennis? Watter rol speel vertroue? Watter rol speel God? Watter rol speel jy?
Om alles wat God in sy Woord geopenbaar het oor Jesus Christus as waar te aanvaar en Hom alleen te vertrou. 'n Ware geloof is 'n vasstaande kennis vanuit die Woord sowel as 'n vaste vertroue deur die Heilige Gees dat God my uit genade alleen, op grond van die verdienste van Christus alleen, vergewe, verlos en die ewige lewe skenk.
3. Lees die verhaal van Jesus in gesprek met die Samaritaanse vrou in Johannes 4. Wat tref jou?
Jesus het 'n Samaritaanse vrou vir water gevra. Sy kom toe agter dat Hy die Messias, die Christus, is. Die vrou het vir die mense van die dorp vertel. Hulle het na Jesus toe gestroom. Hulle het geglo op grond van die woorde van die vrou. Jesus het twee dae lank daar oorgebly. Baie meer het op grond van Jesus se woorde geglo. Hulle het vir die vrou gesê: "Ons glo nie net meer op grond van wat jy gesê het nie; ons het nou self gehoor wat Hy sê, en ons weet dat Hy regtig die Verlosser van die wêreld is."
5. Die Heidelbergse Kategismus 21 spel die ware geloof as volg uit: 'n Ware geloof is nie alleen 'n vasstaande kennis waardeur ek alles wat God in sy Woord aan ons geopenbaar het vir waar aanvaar nie, maar ook 'n vaste vertroue wat die Heilige Gees deur die evangelie in my hart werk, naamlik dat God nie net aan ander nie, maar ook aan my uit loutere genade, slegs op grond van die verdienste van Christus, vergewing van sondes, ewige geregtigheid en saligheid geskenk het. Is dit hoe jy oor die ware geloof dink? Is dit hoe jy ware geloof ervaar?